**Ministru kabineta noteikumu projekta**

**„Grozījums 2011.gada 19.oktobra Ministru kabineta noteikumos Nr. 820 „Dopinga kontroles kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts atbilstoši Sporta likuma 6.panta piektās daļas 4.punktam. |
| 2. | Pašreizējā situācija un problēmas | Pasaules Antidopinga aģentūra (turpmāk – *WADA*) katru gadu veic grozījumus Starptautiskajā standartā „Aizliegtais saraksts” (*The 2014 Prohibited List*), kas nosaka sportā aizliegtās vielas un metodes, un informē par to UNESCO Ģenerālsekretāru, kurš atbilstoši 2005.gada 19.oktobra Starptautiskās konvencijas pret dopingu sportā (turpmāk – Konvencija) 34.pantam paziņo par to visām Konvencijas dalībvalstīm, tajā skaitā Latvijai, ierosinot veikt grozījumus Konvencijas 1.pielikumā. Ja netiek saņemti iebildumi no dalībvalstīm, tad minētie grozījumi stājas spēkā. 2013.gada 11.septembrī *WADA* valde apstiprināja 2014.gada Starptautisko standartu „Aizliegtais saraksts”. UNESCO Ģenerālsekretārs 2013.gada 27.septembrī Konvencijas dalībvalstīm nosūtīja vēstuli Nr. DG/3/13/5742 un, atbilstoši Konvencijas 34.pantam, tika apstiprināti labojumi Konvencijas 1.pielikumā, lai garantētu *WADA* apstiprinātā aizliegtā saraksta stāšanos spēkā. Tā kā Ministru kabineta 2011.gada 19.oktobra noteikumu Nr. 820 „Dopinga kontroles kārtība” (turpmāk – MK noteikumi Nr.820) 1. pielikumā ir minētas aizliegtās dopinga vielas un dopinga metodes, nepieciešamas aktualizēt šo pielikumu atbilstoši jaunajām starptautiskajām prasībām. Ņemot vērā to, ka Starptautiskajā standartā „Aizliegtais saraksts” ieviests ievērojams daudzums izmaiņu, MK noteikumu Nr.820 1. pielikumu nepieciešams izteikt jaunā redakcijā. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Ministru kabineta noteikumu mērķis ir nodrošināt savlaicīgu normatīvo aktu atjaunošanu atbilstoši UNESCO un Eiropas Padomes institūciju pieņemtajiem lēmumiem, lai garantētu Latvijas antidopinga pasākumu atbilstību starptautiskajām prasībām. Būtiskākās „Aizliegtā saraksta”, līdz ar to arī MK noteikumu Nr.820 1.pielikuma izmaiņas, salīdzinot ar patlaban spēkā esošo, ir šādas: * Konsultējoties ar Pasaules Veselības organizāciju, dažu vielu nomenklatūra ir izmainīta saskaņā ar starptautisko nepatentēto nosaukumu (*INN*). Piezīme: iepriekšējie nosaukumi ir saglabāti un neviena viela nav dzēsta.
* Vārdiem „eksogēnie” un „endogēnie” ir precizēts apraksts.
* Sadaļā „Peptīdu hormoni, augšanas faktori un līdzīgas vielas” aizliegumam ir pievienoti horiongonadotropīna (CG), luteinizējošā hormona (LH), kortikotropīnu, kā arī augšanas hormona (GH) atbrīvotājfaktori.
* Sadaļā „Diurētiskie līdzekļi un citi maskējošie līdzekļi” diurētisko līdzekļu grupai ir pievienoti vazopresīna V2 receptoru antagonisti (vaptāni), kā piemēru norādot tolvaptānu.
* Sadaļā „Manipulācijas ar asinīm un asins komponentiem” ir pievienots termins „alogēns”, lai zinātniski precīzi definētu šajā sadaļā minētās manipulācijas.
* Sadaļā „Stimulatori” dažas vielas, kas metabolizējas par amfetamīnu vai metamfetamīnu, ir pārklasificētas, jo, uzlabojoties analītiskām metodēm, ir iespēja identificēt ievadīto vielu un attiecīgos metabolītus. MDA (*methylenedioxyamphetamine*)un MDMA (*methylenedioxymethamphetamine*) ir pārklasificēti, jo to lietošanas varbūtība kā dopings ir atzīta par maz iespējamu. Katinons, tā analogi (piemēram, mefedrons, metedrons, a-pirolidinovalerofenons) un trimetazidīns ir pievienoti kā piemēri jauno narkotisko vielu lietošanai.
* Sadaļā „Alkohols” ir precizēts asinīs esošā alkohola koncentrācijas formulējums.
* Nosaukums „Aeronautika” ir aizstāts ar nosaukumu „Aviācijas sports” un abreviatūra „*FITA*” ir aizstāta ar abreviatūru „*WA*” (*World Archery*).

Atsevišķās vietās precizēta līdzšinējā noteikumu redakcija.  |
| 5. | Projekta izstrādē iesaistītās institūcijas | Veselības ministrija, Valsts sporta medicīnas centrs. |
| 6. | Iemesli, kādēļ netika nodrošināta sabiedrības līdzdalība | Tā kā izmaiņas Starptautiskajā standartā „Aizliegtais saraksts” Konvencijas dalībvalstīs ir pārņemamas obligāti, sabiedrības līdzdalība nav nepieciešama.  |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sporta ārsti, sportisti un sporta darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Citas ārstniecības personas. |
| 3. | Tiesiskā regulējuma finansiālā ietekme | Tā kā ar noteikumu projektu netiek radītas jaunas administratīvas procedūras, kā arī netiek noteiktas jaunas prasības un pienākumi, noteikumu projekts nerada finansiālu ietekmi. |
| 4. | Tiesiskā regulējuma nefinansiālā ietekme | Netiek radītas papildus administratīvās procedūras. Tiek regulēti profesionālo sportistu pienākumi un noteikta atbildība par dopinga lietošanu. |
| 5. | Administratīvās procedūras raksturojums  | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | Noteikumu projektā ietverto tiesību normu izpilde notiek saskaņā ar starptautiskajām saistībām, kas izriet no:1. Eiropas Padomes Antidopinga konvencijas Nr.135; 2. 2005.gada 19.oktobra Starptautiskās konvencijas pret dopingu sportā. |
| 3. | Cita informācija | Eiropas Padomes Antidopinga konvencijas Nr.135 pielikums atbilst 2005.gada 19.oktobra Starptautiskās konvencijas pret dopingu sportā 1. pielikumam, kas nosaka aizliegtās dopinga vielas un aizliegtās dopinga metodes.  |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1. Eiropas Padomes Antidopinga konvencija Nr.135; 2. 2005.gada 19.oktobra Starptautiskā konvencija pret dopingu sportā. |
| A | B | C |
| Eiropas Padomes Antidopinga konvencijas Nr.135 pielikums | Noteikumu projekta 1.punkts. | Starptautiskās saistības tiek izpildītas pilnībā. |
| 2005.gada 19.oktobra Starptautiskās konvencijas pret dopingu sportā 1.pielikums | Noteikumu projekta 1.punkts. | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Valsts sporta medicīnas centrs, Latvijas Olimpiskā komiteja, Latvijas Sporta federāciju padome |
| 2. | Projekta izpildes ietekme uz pārvaldes funkcijām | Nav attiecināms  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms |
| 6. | Cita informācija | Nav |

*Anotācijas III, IV, VI sadaļa – projekts šo jomu neskar.*

Veselības ministre I. Circene

10.12.2013. 14:11

929

V.Lūsa

67876099, vieda.lusa@vm.gov.lv

G.Berķis

67226164, gatis.berkis@antidopings.lv